Eagle Eye 2:30 P.M. – บล.เออีซี
MARKET MONITOR สรุปภาพตลาดในช่วงเช้า: ดัชนี SET เช้านี้ …
6 มิ.ย. 2561

MARKET MONITOR
สรุปภาพตลาดในช่วงเช้า: ดัชนี SET เช้านี้รีบาวด์ต่อเนื่อง ก่อนปิดครึ่งวันเช้าที่ระดับดัชนี 1,740.57 จุด ปรับตัวเพิ่มขึ้นกว่า 8 จุด ด้วยมูลค่าซื้อขายราว 3.4 หมื่นล้านบาท ทั้งนี้ตลาดได้แรงหนุนซื้อกลับจากกลุ่มพลังงาน (ENERG) และกลุ่มพาณิชย์ (COMM) ในครึ่งเช้านี้
มุมมองตลาดช่วงบ่าย: จากกราฟรายวัน เริ่มเห็นการฟื้นตัวจากเครื่องมือ Modified Stochastic ที่พลิกกลับตัวขึ้นจากโซน Oversold ขณะที่ RSI ปรับตัวเพิ่มขึ้น เข้าสู่ Neutral Zone (RSI50%?10%) ชี้ถึงโมเมนตัมปรับตัวบวก บ่ายนี้จึงยังคาด SET น่าจะรีบาวด์หาแนวต้านต่อได้ โดยมองแนวต้านแรก 1,745 จุด (เส้นระนาบ) และถัดไปที่ 1,755 จุด (แนวต้านกรอบบน Sideway Down เส้นประ) ทั้งนี้หากพลิกผันดัชนีวกกลับหลุด 1,729 จุด ให้ Stop Loss ออกก่อน
กลยุทธ์ในช่วงบ่าย: นักเก็งกำไรระยะสั้นถือต่อ รอขายแนวต้าน หรือ Stop Loss หากหลุด 1,729 จุด ส่วนนักลงทุนระยะกลาง คงถือเงินสด
Point of View
ฟื้นตัวขึ้นแบบ V-Shape! เลือก MINT จากกราฟรายวัน ราคากลับตัวขึ้นมา เมื่อเบรกเส้นกดได้มองเป็นการเคลื่อนไหวแบบ V-Shape ทางเทคนิค MACD พลิกกลับเหนือ Signal Line ขณะที่ Modified Stochastic กลับตัวขึ้นจาก Oversold มองเป็นบวกต่อ MINT คาดหวังทดสอบต้าน 38.25 บาท และมีเป้าหมายถัดไปที่ 41 บาท โดยมีแนวรับ 34.50 บาท และ Cut Loss หากกหลุด 33.50 บาท